钦定古今图书集成/历象汇编/庶征典/第187卷 > 《嘉禾颂》〈有序〉解缙
## 钦定古今图书集成/历象汇编/庶征典/第187卷 > 《嘉禾颂》〈有序〉解缙

洪武二十有八年，秋九月壬辰，北平永清卫《之龙》。

《门禾》有异茎同穗之祥，其三干合为一，仍三穗者二，其二穗合为一，仍二穗者六，是岁大熟。今上皇帝遣使来进，群臣表贺。太祖高皇帝亲御墨为诗一章，以赐今上皇帝。其诗首言创业之难，天命之不易，除暴禁乱之师，抚民致治之略；中言天赐丰登之屡。史书垂示之严，明堂禋荐之重；末示谦冲戒谨之意，为善“不足之诫，大矜下民之惠，与民同乐” 之盛心，溢于言表。盖不以嘉禾为可矜，而以为可惧，而思以自勉。圣不自圣，兢兢业业，足以垂训于千万年。今上皇帝服膺圣训，念手泽之存，讽诵追惟，不能自已。乃永乐二年九月朔旦，摹勒于石，拓本装治成轴，分赐诸王及近臣，于是巨缙亦得与赐焉。又适有嘉禾之瑞。臣缙仰惟日月之光华昭著于天地，其溢而上者为庆云，为景星，为霞五色；其下者为璿珠，为美玉，为丹砂，使人欣慕而宝爱者，皆日月之馀光也。古先圣帝明王有日月光华之德，其礼乐文章，流风遗韵之传，若《诗》《书》所刻，百世之下，光景常新，犹足以使人欣慕，与景星庆云诸福之物同“一快睹，而况身被其泽，目睹其盛，鼓舞涵濡，其有不发，而为华封之祝，康衢之谣，以自鸣其庆幸之万一乎？实人情之所不能自已也。” 拜手稽首而献《颂》曰：

洪武乙亥秋穀旦，《朔方龙门嘉禾生》。“三穗二穗交两
腾，异本同类同敷荣。蕊珠金粟隔露凝，亲藩锡贡来
神京。玉匣上有黄云蒸，衮衣当日御彤庭。百辟忭嘉
陈休征，四野欢呼传颂声。”帝曰“俞哉稽之经，旅命归
禾凛不矜，作诗致戒大丁宁。昌言受命畏天明。降福
穰穰恐弗胜。庸锡亲藩锺圣情。亦知元德由兹弘，十
年事验天威灵。圣孝通天推至诚，永乐重华信有祯。”
赐诗曰“《阅心》屏营，手泽犹存训服膺。每御翰墨怀墙
羹。想当睿思玉几凭，智周八极通杳冥。重念稼穑忧
农耕，暑寒怨咨怜独茕。祇愿年登百谷成，群臣环列
忙且惊。百神降鉴来轩楹，云霞灼灿飞陶泓。鸿章圣
藻驱风霆，造化万汇皆流形。工巧人”为何足称。奎章
烂烂不可名，但见东壁馀光精。列以端溪紫玉英，摹
本装以龙鸾绫。颁锡群臣荷宠荣，天球大训《河图》并。
人文至宝奠八纮，夜夜红光烛太清。圣子圣孙万亿
龄，万世黎民歌太平。